
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 297 

10 Ιουνίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση οριογραμμών τμήματος ρέματος εντός 
των ορίων οικισμού Κόκκινος Πύργος του Δήμου 

Τυμπακίου Ν. Ηρακλείου. 1 

Κήρυξη ως αναδασωτέας έκτασης εμβαδού 29,257 στρ. 
στη θέση « Βρωμόγουρνα» περιφέρειας Δ.Δ. Ξυλι¬ 
κών, Δήμου Αμφίκλειας του Νομού Φθιώτιδας. 2 


ΑΠΟΦΑΣΕΙ Σ 

Αριθμ. 955 (1) 


Επικύρωση οριογραμμών τμήματος ρέματος εντός των 
ορίων οικισμού Κόκκινος Πύργος του Δήμου Τυμπα¬ 
κίου Ν. Ηρακλείου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Το Ν.3200/1955 περί Διοικητικής Αποκέντρωσης όπως 
τροποποιήθηκε και συμπληρώθηκε μεταγενέστερα. 

2) Τις διατάξεις του Π.Δ 39/1983 περί μεταβιβάσεως 
αρμοδιοτήτων του Υπουργού Δημ.Έργων στις Περιφε¬ 
ρειακές Υπηρεσίες. 

3) Το Νόμο υπ’ αριθμ. 2503/1997 περί Διοίκησης, ορ¬ 
γάνωσης στελέχωσης της Περιφέρειας κλπ 

4) Το νόμο 2853/16-7-1922 περί υδραυλικών εν γένει 
έργων και αστυνομεύσεων των δημόσιων υδάτων όπως 
αυτές τροποποιήθηκαν με τις αντίστοιχες του ΝΔ/τος 
10/29-12-1923 και κωδικοποιήθηκαν από τις διατάξεις 
του Π.Δ/τος 18/21-3-1924 (ΦΕΚ 61Α). 

5) Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, όπως 
κωδικοποιήθηκε με το άρθρο πρώτο του Π.Δ. 63/2005 
(ΦΕΚ 98/Α). 

6) Τ ις διατάξεις του άρθρου 10 του Ν. 3044/2002 για την 
άσκηση αρμοδιοτήτων του Πολεοδομικού Σχεδιασμού. 

7) Τις διατάξεις του άρθρου 5 του Ν. 3010/2002 (Α 91) 
εναρμόνιση του Ν. 1650/1986 με τις υπ’ αριθμ. 97/11 Ε.Ε 
και 96/61 Ε.Ε. οδηγίες και ειδικότερα τις διατάξεις του 
άρθρου 5 αυτού (διαδικασία οριοθέτησης και ρύθμισης 
θεμάτων για τα υδατορέματα και άλλες διατάξεις). 


8) Τ ις διατάξεις του Ν. 1337/83 περί επεκτάσεως των 
πολεοδομικών σχεδίων κ.λπ. και του άρθρου 6 του ισχύ- 
οντος κτιριοδομικού κανονισμού που αφορά την δόμηση 
κοντά σε ρέματα. 

9) Την υπ’ αρ. 3046//304/3-2-1989 απόφαση του Αν. 
Υπουργού Περιβάλλοντος, Χωροταξίας και Δημοσίων 
Έργων (Κτιριοδομικός Κανονισμός και ειδικότερα τις 
διατάξεις του άρθρου 6 αυτού, σχετικά με τη δόμηση 
κοντά στα ρέματα) όπως ισχύει σήμερα. 

11) Την υπ’ αριθμ. 33/1998 εγκύκλιο του ΥΠΕΧΩΔΕ 
«Αστυνόμευση ρεμάτων και συντήτρηση αντιπλ/κών 
έργων». 

12) Τις διατάξεις του άρθρου 66 του Ν. 1622/1986 (περί 
Τοπικής Αυτοδιοίκησης, Περιφερειακής Ανάπτυξης και 
Δημοκρατικού Προγραμματισμού) όπως αντικαταστά- 
θηκε με τις διατάξεις της παρ. 5 του άρθρου 33 του 
Ν. 1832/1989. 

13) Την αρ 102/2010 απόφαση του Δημοτικού Συμβου¬ 
λίου του Δήμου Τυμπακίου, με την οποία εγκρίνεται η 
οριοθέτηση του παραπάνω ρέματος. 

14) Τον γενόμενο καθορισμό οριογραμμών τμήματος 
ρέματος εντός των ορίων οικισμού Κόκκινος Πύργος του 
Δήμου Τυμπακίου Ν. Ηρακλείου, ο οποίος έγινε από την 
Δ/νση Τεχνικών Υπηρεσιών της Νομαρχιακής Αυτοδι¬ 
οίκησης Ηρακλείου, μετά από τον έλεγχο και την θεώ¬ 
ρηση των τοπογραφικών διαγραμμάτων, της τεχνικής 
έκθεσης και των συνοδευουσών αυτών υδρολογικών, 
υδραυλικών και περιβαλλοντικών μελετών που συνέταξε 
η Τοπογράφος Μηχανικός Μοσχογιαννάκη Ελένη, για 
τον καθορισμό των προτεινομένων οριογραμμών και 
ύστερα από την προαναφερόμενη γνωμοδότηση του 
Δημοτικού Συμβουλίου του Δήμου Τυμπακίου Νομού 
Ηρακλείου, αποφασίζουμε: 

Επικυρώνουμε τις οριογραμμές τμήματος ρέματος 
εντός των ορίων οικισμού Κόκκινος Πύργος του Δήμου 
Τυμπακίου όπως φαίνονται στα από τον Μάρτιο 2010 
τοπογραφικό διάγραμμα που συνέταξε η Τοπογράφος 
Μηχανικός Μοσχογιαννάκη Ελένη, που συντάχθηκαν 
σύμφωνα με την υδραυλική μελέτη της ιδίας, όπως αυτά 
ελήφθησαν και θεωρήθηκαν από την Δ.Τ.Υ. Νομαρχιακής 
Αυτοδιοίκησης Ηρακλείου. 

Οι οριογραμμές αυτές του παραπάνω ρέματος υλο¬ 
ποιούνται από τις πολυγωνικές γραμμές που ορίζουν 
τα σημεία: Ρ1,Ρ2.Ρ6,Ρ7 και Ρ8,Ρ9.Ρ13.Ρ14. 

Τα παραπάνω σημεία είναι αποτυπωμένα στα προα- 
ναφερόμενα τοπογραφικά διαγράμματα και περιέχονται 
σε αυτά με τις συντεταγμένες τους (σύστημα συντε¬ 
ταγμένων είναι το ΕΓΣΑ 87). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 25 Μάίου 2010 
Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 1501 (2) 

Κήρυξη ως αναδασωτέας έκτασης εμβαδού 29,257 στρ. 
στη θέση « Βρωμόγουρνα» περιφέρειας Δ.Δ. Ξυλικών, 
Δήμου Αμφίκλειας του Νομού Φθιώτιδας 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107 Α'). 

3. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με τον Ν. 3208/03 
(ΦΕΚ 303 Α'), άρθρο 36 Ν. 3698/2008 (ΦΕΚ 189Α') και 
άρθρο 9 Ν. 3818/10 (ΦΕΚ 17 Α') και συγκεκριμένα: 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Αγροτικής Ανάπτυξης 
και Τροφίμων: 

α) 160417/1180/8-7-80 

β) 182447/3049/24-9-80 

5. Την υπ’ αριθ. 2624/19-4-2010 πρόταση του Δασαρχεί¬ 
ου Λαμίας από την οποία προκύπτει ότι η έκταση που 
αναφέρεται στο θέμα είχε κατά το χρόνο καταστροφής 
της, που έγινε από πυρκαγιά στις 05-01-2010, Δασικό 
χαρακτήρα κατά την έννοια του άρθρου 3 παρ. 3 του 
Ν. 998/79, όπως τροποποιήθηκε και ισχύει σήμερα, κα¬ 
λυπτόμενη από ποώδη βλάστηση (ασπάλαθος, αφάνες) 
και ένα άτομο ελατής και ως εκ τούτου επιβάλλεται η 
κήρυξή της ως αναδασωτέας. 


6. Την υτί αριθ. 30761/1456/21^4-2010 αναφορά και σύμφωνη γνώμη 
της ΔΑ/σης Δασών Ν. Φθιώτιδας, αποφασίζουμε 

Κηρύσσουμε ως αναδασωτέα τη Δημόσια δασική έκταση 
εμβαδού 29257 στρ. στη θέση «Βρωμόγουρνα» περιφέρειας 
Δ.Δ. Ξυλικών, Δήμου Αμφίκλειας του Νομού Φθιώτιδας, με 
σκοπό αφ’ενός μεν τη διατήρηση του δασικού της χαρα¬ 
κτήρα, ώστε να αποκλειστεί η διάθεσή της για άλλο προ¬ 
ορισμό αφ’ετέρου δε την επαναδημιουργία της δασικής 
βλάστησης με φυσική αναγέννηση ή τεχνητή αναδάσωση. 
Προσδιορίζεται με τα στοιχεία: Α-Β-Γ-Δ-Ε-Ζ-Α όπως 
φαίνεται στο συνημμένο διάγραμμα, το οποίο απο¬ 
τελεί αναπόσπαστο μέρος της αποφάσεως αυτής 
και έχει όρια: 

Ανατολικά: Με δημόσια δασική έκταση 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Η απόφαση αυτή ισχύει από της κοινοποιήσεώς της 
αρμοδίως και προ της δημοσιεύσεώς της στην Εφημε¬ 
ρίδα της Κυβερνήσεως (άρθρο 37 Ν. 3200/55). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 
46 Π.Δ. 18/89). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 25 Μάΐου 2010 
Η Γενική Γραμματέας Περιφέρειας 
ΑΙΚΑΤΕΡΙΝΗ ΔΙΑΜΑΝΤΟΠΟΥΛΟΥ 

